**ג'ולה ז'יבוצקי** (בהונגרית: **Gyula Zsivótzky**;‏ 25 בפברואר 1937 – 29 בספטמבר 2007) היה אתלט הונגרי אלוף אולימפי (מקסיקו סיטי 1968), פעמים ברציפות סגן אלוף אולימפי (רומא 1960 וטוקיו 1964), אלוף אירופה (בלגרד 1962) ושיאן עולם (1965–1969) ביידוי פטיש.

ביוגרפיה
--------

ג'ולה ז'יבוצקי נולד ב-1937 בבודפשט, הונגריה. את הקריירה החל כבר בתקופת לימודיו באוניברסיטה אז ייצג את הונגריה באוניברסיאדה. בהמשך השתתף בארבע אולימפיאדות כשבשיא הקריירה שלו זה במדליית זהב אולימפית ב-1968. לאחר שנה זו חלה דעיכה בקריירה שלו וב-1973 פרש מפעילות ספורטיבית. 

לאחר פרישתו עסק ז'יבוצקי בתעשיית הטקסטיל ובמקביל מונה לחבר בוועד האולימפי של הונגריה. כמו כן מונה למשנה לנשיא מועדון הספורט Újpesti TE בו התאמן בנעוריו.

קריירה ספורטיבית
----------------

### 1958

באליפות אירופה שנערכה בסטוקהולם, שוודיה זכה במדליית ארד ביידוי פטיש בשיא לאומי של 63.68 מטר אחרי טדיאוש רוט (אנ') מפולין (64.78 מטר) ומיכאיל קריבונסוב (אנ') מברית המועצות (63.78 מטר).

### 1959

באוניברסיאדה שנערכה בטורינו, איטליה זכה במדליית זהב ביידוי פטיש בתוצאה של 63.65 מטר, לפני אנטולי סמוצבטוב (אנ') מברית המועצות (63.61 מטר) וקרזימיר ראצ'יץ' (אנ') מיוגוסלביה (62.32 מטר).

### 1960

#### סגן אלוף אולימפי

באולימפיאדת רומא זכה במדליית כסף ביידוי פטיש בתוצאה של 65.79 מטר, אחרי וסילי רודנקוב (אנ') מברית המועצות שקבע שיא אולימפי חדש 67.10 מטר ולפני טדיאוש רוט (65.64 מטר).

### 1961

באוניברסיאדה שנערכה בסופיה, בולגריה זכה במדליית זהב ביידוי פטיש בתוצאה של 64.62 מטר, לפני גנאדי קונדרשוב (אנ') מברית המועצות (63.38 מטר) וג'ון לאולור (אנ') מאירלנד (63.33 מטר).

### 1962

באליפות אירופה שנערכה בבלגרד, יוגוסלביה זכה במדליית זהב ביידוי פטיש בשיא אליפות חדש של 69.64 מטר, לפני אלכסיי בלטובסקי (66.93 מטר) ויורי בקרינוב (אנ') (66.57 מטר), שניהם מברית המועצות.

### 1964

באולימפיאדת טוקיו זכה במדליית כסף ביידוי פטיש בתוצאה של 69.09 מטר, אחרי רומולד קלים (אנ') מברית המועצות שקבע שיא אולימפי חדש של 69.74 מטר ולפני אווה באייר (אנ') מגרמניה (68.09 מטר). בשבל המוקדמות הוא קבע שיא אולימפי חדש של 67.99 מטר.

### 1965

באוניברסיאדה שנערכה בבודפשט הוא זכה במדליית זהב ביידוי פטיש בתוצאה של 67.74 מטר, לפני גנאדי קונדרשוב (65.76 מטר) ויורי בקרינוב (63.74 מטר).

#### שיאן עולם

בתחרות אתלטיקה שנערכה בספטמבר בדברצן, הונגריה הוא קבע ביידוי פטיש שיא עולם חדש של 73.74 מטר, שיפור לשיא בן 3 חודשים של הרולד קונולי (אנ') מארצות הברית (71.26 מטר).

### 1966

באליפות אירופה שנערכה בבודפשט הוא זכה במדליית כסף ביידוי פטיש בתוצאה של 68.62 מטר, אחרי רומולד קלים שקבע שיא אליפות חדש של 70.02 מטר ולפני אווה באייר (67.28 מטר).

### 1968

בתחרות אתלטיקה שנערכה בספטמבר בבודפשט הוא שיפר את שיאו העולמי והעמידו על תוצאה של 73.76 מטר. שיאו נשבר ביוני 1969 על ידי רומולד קלים (74.52 מטר).

#### אלוף אולימפי

באולימפיאדת מקסיקו סיטי זכה ז'יבוצקי במדליית זהב ביידוי פטיש בשיא אולימפי חדש של 73.36 מטר לפני רומולד קלים (73.28 מטר) ולאזאר לובאס (אנ') מהונגריה (69.78 מטר).

### 1969

באליפות אירופה שנערכה באתונה, יוון סיים במקום רביעי ביידוי פטיש בתוצאה של 69.68 מטר.

### 1971

באליפות אירופה שנערכה בהלסינקי, פינלנד סיים במקום 11 ביידוי פטיש בתוצאה של 64.94 מטר.

### 1972

באולימפיאדת מינכן סיים במקום חמישי ביידוי פטיש בתוצאה של 71.38 מטר.

פרסים והוקרה
------------

* ז'יבוצקי נבחר ב-1965 וב-1968 לספורטאי השנה של הונגריה.

משפחתו
------

ז'יבוצקי נישא לקופצת לגובה האולימפית מגדולנה קומקה (אנ') שהשתתפה פעמיים במשחקים האולימפיים (מקסיקו סיטי 1968 - מקום תשיעי ומינכן 1972). לזוג נולדו שני בנים, אטילה וג'ולה ג'וניור. אטילה התחרה בקרב 10 והשתתף בשלוש אולימפיאדות (סידני 2000 - מקום שמיני, אתונה 2004 - מקום שישי ובייג'ינג 2008 - לא סיים) וזוכה מדליית ארד באליפות העולם (הלסינקי 2005) בעוד שג'ולה ג'וניור היה שחקן כדורגל. 

ז'יבוצקי נפטר ב-2007 מסרטן ונקבר בבודפשט.

קישורים חיצוניים
----------------

ויקישיתוף מדיה וקבצים בנושא **ג'ולה ז'יבוצקי** בוויקישיתוף

* ג'ולה ז'יבוצקי, באתר הוועד האולימפי הבין-לאומי
* ג'ולה ז'יבוצקי, באתר olympedia.org
* ג'ולה ז'יבוצקי, באתר התאחדות האתלטיקה הבין-לאומית
* ג'ולה ז'יבוצקי, באתר Track and Field (גברים)
* ג'ולה ז'יבוצקי, באתר olympics.com
* ג'ולה ז'יבוצקי, באתר sports-reference.com (אורכב)
* ג'ולה ז'יבוצקי, באתר worldathletics.org
* זריקת הזהב של ז'יבוצקי באולימפיאדת מקסיקו סיטי (1968) - 73.36 מטר, סרטון באתר יוטיוב

|  אלופים אולימפיים - יידוי פטיש (גברים) |
| --- |
| 

|  |
| --- |
| (1900): ג'ון פלנגן ארצות הבריתארצות הברית • 
(1904): ג'ון פלנגן ארצות הבריתארצות הברית • 
(1908): ג'ון פלנגן ארצות הבריתארצות הברית • 
(1912): מאט מקגראת ארצות הבריתארצות הברית • 
(1920): פטריק ראיין ארצות הבריתארצות הברית • 
(1924): פרד טוטל ארצות הבריתארצות הברית • 
(1928): פאט או'קלהאן אירלנדאירלנד • 
(1932): פאט או'קלהאן אירלנדאירלנד • 
(1936): קרל היין גרמניה הנאציתגרמניה הנאצית • 
(1948): אימרה נמט הונגריההונגריה • 
(1952): יוז'ף צ'רמק הונגריההונגריה • 
(1956): הרולד קונולי ארצות הבריתארצות הברית • 
(1960): וסילי רודנקוב ברית המועצותברית המועצות • 
(1964): רומולד קלים ברית המועצותברית המועצות • 
(1968): ג'ולה ז'יבוצקי הונגריההונגריה • 
(1972): אנטולי בונדרצ'וק ברית המועצותברית המועצות • 
(1976): יורי סדיך ברית המועצותברית המועצות • 
(1980): יורי סדיך ברית המועצותברית המועצות • 
(1984): יואה טיאינן פינלנדפינלנד • 
(1988): סרגיי ליטבינוב ברית המועצותברית המועצות • 
(1992): אנדריי אבדובלייב  • 
(1996): באלאש קיש הונגריההונגריה • 
(2000): שימון ז'יוקובסקי פוליןפולין • 
(2004): קוז'י מורופושי יפןיפן • 
(2008): פרימוז' קוזמוס סלובניהסלובניה • 
(2012): כריסטיאן פארש הונגריההונגריה • (2016): דילשוד נזרוב טג'יקיסטןטג'יקיסטן • (2020): וויצ'ך נוביצקי פוליןפולין |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14359168

 |